CELEX: 62016TA0570
Language: fi
Date: 2017-04-24 00:00:00
Title: Asia T-570/16: Unionin yleisen tuomioistuimen tuomio 24.4.2017 – HF v. parlamentti (Henkilöstö — Avustavia tehtäviä hoitava sopimussuhteinen toimihenkilö — Henkilöstösääntöjen 24 artikla — Avustamispyyntö — Henkilöstösääntöjen 12 a artikla — Työpaikkakiusaaminen — Henkilöstösääntöjen 90 artiklan 1 kohta — Henkilöstösääntöihin perustuva neljän kuukauden vastausaika — Toimivaltaisen viranomaisen päätös hallinnollisen tutkinnan aloittamisesta — Toimivaltainen viranomainen ei ole ottanut kantaa säädetyssä vastausajassa siihen, onko väitetty työpaikkakiusaaminen ollut todellista — Avustamispyynnön hylkäämistä koskevan implisiittisen päätöksen käsite — Päätöstä ei ole olemassa — Tutkimatta jättäminen)

6.6.2017   
            
            
               FI
            
            
               Euroopan unionin virallinen lehti
            
            
               C 178/14
            
         Unionin yleisen tuomioistuimen tuomio 24.4.2017 – HF v. parlamentti
   (Asia T-570/16) (1)
   
   ((Henkilöstö - Avustavia tehtäviä hoitava sopimussuhteinen toimihenkilö - Henkilöstösääntöjen 24 artikla - Avustamispyyntö - Henkilöstösääntöjen 12 a artikla - Työpaikkakiusaaminen - Henkilöstösääntöjen 90 artiklan 1 kohta - Henkilöstösääntöihin perustuva neljän kuukauden vastausaika - Toimivaltaisen viranomaisen päätös hallinnollisen tutkinnan aloittamisesta - Toimivaltainen viranomainen ei ole ottanut kantaa säädetyssä vastausajassa siihen, onko väitetty työpaikkakiusaaminen ollut todellista - Avustamispyynnön hylkäämistä koskevan implisiittisen päätöksen käsite - Päätöstä ei ole olemassa - Tutkimatta jättäminen))
   (2017/C 178/16)
   Oikeudenkäyntikieli: ranska
   
      Asianosaiset
   
   
      Kantaja: HF (edustaja: asianajaja A. Tymen)
   
      Vastaaja: Euroopan parlamentti (asiamiehet: E. Taneva ja M. Ecker)
   
      Oikeudenkäynnin kohde
   
   SEUT 270 artiklaan perustuva pyyntö, jossa vaaditaan yhtäältä parlamentin viranomaisen, jolla on oikeus tehdä palvelukseen ottamista koskevia sopimuksia, tekemän implisiittisen päätöksen, joka väitetään tehdyn 11.4.2015 ja jolla kantajan 11.12.2014 tekemä avustamispyyntö on hylätty, kumoamista ja toisaalta korvausta vahingosta, joka kantajalle on väitetysti aiheutunut
   
      Tuomiolauselma
   
   
               1)
            
            
               Kanne hylätään.
            
         
               2)
            
            
               Euroopan parlamentti vastaa omista oikeudenkäyntikuluistaan, ja se velvoitetaan korvaamaan puolet HF:n oikeudenkäyntikuluista.
            
         
               3)
            
            
               HF vastaa puolesta omia oikeudenkäyntikulujaan.
            
         
      (1)  EUVL C 27, 25.1.2016 (asia on alkujaan rekisteröity Euroopan unionin virkamiestuomioistuimessa asianumerolla F-142/15, ja siirretty Euroopan unionin yleiseen tuomioistuimeen 1.9.2016).